
Cynllun Gwers Cam 1

Cynllun Gwers – Cam 1 Cynllun Gwers 

	Darpar Athro 
	Grace Goode
	Dosbarth:
	8Ag3

	Maes Dysgu a Phrofiad neu Bwnc
	Dyniaethau: Addysg Grefyddol
	Dyddiad:
	17/01/2020

	Ffocws Gwers:
	10 Gorchymyn Iddewig

	Cysylltiadau ystyrlon â'r Cwricwlwm 
	Awdurdod: sut mae ffurf gwahanol o awdurdod e.e. llyfrau sanctaidd, arweniwyr crefyddol neu canllaw yn effeithio ar fywydau pobl crefyddol.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd, Llafaredd: Siarad: ymateb i farn eraill yn gadarnhaol a phriodol o gael eu herio.
Gwrando: ymateb yn gadarnhaol ac ystyrlon i syniadau newydd a safbwyntiau gwahanol.

	Targedau Personol (Cysylltiedig â SAC ac wedi eu nodi mewn adolygiad wythnosol)
Disgyblaeth: defnyddio iaith positif ond cadarn wrth ddisgyblu.





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
1. Gallu defnyddio eu gwybodaeth blaenorol er mwyn gweld beth yw ffocws y wers.
2. Gwybod o ble daeth y 10 Gorchymyn
3. Deall bwriad a phwrpas y 10 Gorchymyn i Iddewon
4. Gallu adnabod pwysigrwydd pob Gorchymyn





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	1. Gallu galw i gof y wybodaeth am nodweddion y Synagog. 
2. Gallu cysylltu’r 10 Gorchymyn is tori Exdous, i ddeall y pwysigrwydd. 
3. Wrth cwblhau’r tasgau e.e. yr hierarchaeth, maent yn dangos bod y disgyblion yn ymwybodol o bwysigrwydd y 10 gorchymyn.

	1. Yn gyntaf bydd rhaid adnabod nodweddion y Synagog e.e. y Ner Tamid. 
2. Yn ail, byddaf yn cwestiynu am beth oedd y clip, e.e. pam oedd Duw wedi ychwanegu’r 10 Gorchymyn os oedd y 613 Mitzvot yn barod yn bodoli?
3. Yn gallu cyfiawnhau strwythur ei hierarchaeth – er mwyn gwneud hyn mae rhaid deall pob gorchymyn.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	Cyfnod agoriadol (gyda chysylltiadau â dysgu blaenorol)
	Dangos llun rhai nodweddion y Synagog, gofyn i’r plant beth ydyn nhw’n gallu gweld ac felly am beth fydd y wers?
Bydd amserydd 2 munud.
	Asesu’r llun – beth gallwn nhw weld?  
APK: O’r wers blaenorol ar y Synagog.
Rhannu atebion ar lafar.
	

	Addysgu a Dysgu Craidd
	Dangos y clip am Exodus.  Cwestiynu y disgyblion i ddisgfrio beth welon nhw, beth sydd yn bwysig am hyn?
Gofyn y dosbarth ar lafar, felly pam oes ond 10 gorchymyn heddi a nid 613? 
“Beth oedd y pwysigrwydd o’r 10 Gorchymyn?” (ateb ydy: anrheg o Dduw, er mwyn cadw ffydd…)
Wrth restru’r 10 Gorchymyn yn ddi-drefn, gofynwch i’r dosbarth pa un ydyn nhw’n meddwl yw’r un mwyaf pwysig? Er mwyn dechrau cael y disgyblion i feddwl yn gritigol.

Tasg: Dosbarthu’r taflenni

Wrth ddangos y dosbarth trefn y 10 Gorchymyn yn y Torah, gofyn i’r dosbarth pam ydyn nhw’n meddwl bod rhif 7 (Byddwch yn ffyddlon i dy ŵr neu dy wraig) – dylsai’r dosbarth cofio oherwydd edrychon nhw at briodas tymor diwethaf.

Yna, bydd disgwyl i’r disgyblion ysgrifennu yn eu llyfrau pa orchymyn yw’r bwysicaf, lleiaf pwysig a pha un ydyn nhw wedi dewis cymryd i ffwrdd o’r hierarchaeth. Mi fydd brawddegau cychwynol ar y bwrdd gwyn a thermau allweddol o’r wers i ymddwyn fel sgaffald.
	Tasg: gwaith par, cwblhau’r taflen pyramid. Rhowch y 10 Gorchymyn i fewn i hierarchaeth. Gwahaniaethu: Penderfynwch i adael un mas. 

Yn eu lyfrau: esbonio pam meant wedi dewis yr un mwyaf pwysig, yr un lleiaf pwysig. I rai (gwahaniaethu), hefyd dewis pa un ydyn nhw wedi penderfynu gadael mas a pham. 
Rhaid cyfiawnhau eu dewis. 
Digon o gyfleuoedd i ymarfer sgiliau rhesymu.
Mi fydd brawddegau cychwynol a geiriau allweddol fel sgaffald ar y bwrdd gwyn i’r rhai sydd angen.
	Taflenni hierarchaeth a’r cardiau

	Sesiwn Gloi
	Cwestiynu: Pa 3 gorchmynion yw’r fwyaf anodd neu haws i gadw?
Rhowch esiampl o un sydd yn haws i gadw a gofyn disgybl i roi esiampl o un anodd i gadw er mwyn sirchau dealltwriaeth y dosbarth.
Pigo partneriad ar hap i rannu ateb ar ddiwedd y wers. 
	 Meddwl, pâr, rhannu: Trafod efo’u partner. Bydd cyfle ar y diwedd i rannu eu atebion ar lafar i’r dosbarth.

	








Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	 Disgyblion yn hoffi’r dasg wrth weithio efo’i gilydd a chael digon o gyfleoedd i ymarfer eu sgiliau llafaredd a rhesymu ond hefyd digon o gyfleoedd i gyfrannu at y wers. Mae’r dystiolaeth o ddysgu yn cynnwys cwblhau’r hierarchaeth, sydd yn dangos eu bod wedi deall pob gorchymyn, yn enwedig i’r rhan a wnaeth penderfynu gymryd un allan gan ddefnyddio eu sgiliau meddwl. 

Wrth ddangos y llun o’r Synagog mae’r disgyblion wedi defnyddio eu gwybodaeth flaenorol wrth enwi nodweddion y Synagog megis yr arch, y Torah, y Ner Tamid ac yr un bwysicaf am y wers – y 10 Gorchymyn. Roedd hyn yn ymddwyn fel gweithgaredd cynhesu, fel bod y disgyblion yn barod i ddysgu. Wrth ddarganfod y nodweddion yn y llun, roedd y disgyblion wedi dangos i fi eu bod nhw wedi cofio’r wybodaeth o’r wers flaenorol.

Roedd y clip Exodus o BBC Teach yn ddisgrifad byr, clir a gweledol o beth digwyddodd. Er hyn, os oedd gen i fwy o amser, busaf wedi hoffi mynd mewn i fwy o fanylion am yr Exodus, oherwydd mae’r stori yn un sylfaenol i adnabod heriau mae’r grefydd wedi gwynebu. Ond oherwydd amseru’r Cynllun Gwaith Blwyddyn 8 (blynyddol) nad oedd hi’n bosib. Ond wrth gwestiynu’r disgyblion ar y clip a sicrhau aethon ni dros bob pwynt pwysig, roedd y disgyblion yn gallu defnyddio’r hyn dysgon nhw er mwyn sicrhau dealltwriaeth am bwysigrwydd y 10 Gorchymyn. 

Wrth fynd trwy’r 10 Gorchymyn i gyd, roedd e wedi cadarnhau dealltwriaeth y disgyblion o bob gorchymyn ac yn dangos yn glir ei fod yn barod i fynd ati a chwblhau’r dasg. Roedd yna gwpl o frawddegau heriol ac efallai anghyfarwydd felly roedd yr elfen yma o’r wers yn bwysig iawn. 

O ran brif dasg y wers, roedd y disgyblion i gyd wedi mwyhau’r dasg efo’r cardiau. Yn ystod y dasg yma, roedd gan y disgyblion y cyfle i ymarfer eu sgiliau llafaredd a gwrando. Roedd nifer fawr ohonynt yn dangos sgiliau cryf o ddadlau gan ddefnyddio gwybodaeth am y topig yn effeithiol gan wrando ar eraill. Wrth feithrin y sgiliau yma, mae’r disgyblion yn dangos ei bod wedi dysgu ac yn dystiolaeth o’r ddysgu. Wrth ofyn i’r disgyblion ysgrifennu yn eu llyfrau, cadarnhaodd hyn dealltwriaeth a dysgu’r disgyblion. Er mwyn cefnogi pob disgybl, roedd yna frawddegau cychwynnol a thermau allweddol i ymestyn ar atebion y disgyblion.
 Wrth gloi’r wers, a gofyn i’r disgyblion dewis pa gorchymyn yw’r hawsaf neu anoddaf i gadw. Wrth ofyn y disgyblion i wneud hyn roedd rhaid iddyn nhw resymu a dadlau pam oeddent nhw wedi dewis y gorchymyn sbesiffig. Rhoddais amser byr i’r disgyblion trafod yn eu partneriaid i drafod eu rhesymeg gan ymateb i farn eraill wrth herio. Wrth orffen y dasg ysgrifenedig yma, roedd rhaid iddyn nhw ymhelaethu ar eu hatebion i sicrhau eu bod wedi ymdrin yn llawn gyda thopig y wers. 

Roedd y disgyblion i gyd wedi mwynhau cyfrannu at y wers ar lafar, roedd y defnydd o lythrennedd yn y wers felly yn effeithiol wrth edrych ar gyfraniad y disgyblion i’r wers. 


	Y Camau Nesaf ar gyfer Cynnydd

	Y camau nesaf ar gyfer cynnydd yw defnyddio beth ddysgon nhw yn y wers heddi, er mwyn parhau â’r topig. Ond hefyd i ddefnyddio beth ddysgon nhw i gefnogi trwy’r gwersi i ddod am Iddewiaeth er enghraifft gwisg Iddewig, ble gallent ddefnyddio eu sgiliau llafaredd a rhesymu. Bydd y disgyblion hefyd yn defnyddio’r wybodaeth yma yn ystod y pwnc trawsgwricwlaidd. 

Mi fydd y wers nesaf yn ffocysu ar y Shabbat. Mi fydd y disgyblion yn parhau i ymarfer eu sgiliau llythrennedd yn y wers yma. Gan ymestyn eu dealltwriaeth bynciol o Iddewiaeth sydd yn ymestyn mewn i’u gwybodaeth bynciol yng ngwersi Saesneg a Hanes. 




	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Wedi addasu’r wers o ran amser, felly wnaeth y wers llifo’n well.
Disgyblaeth eto yn gwella gan enwi disgyblion sydd yn tarfu gan fynnu eu bod yn gwrando ar eu cyfoedion er mwyn bod yn barchus tuag at bawb. Wrth ddefnyddio amserydd gweledol yn y wers, mae’n helpu’r disgyblion cadw at yr amser, mae hyn yn bwysig o fewn wersi fel yr un yma oherwydd bod nifer o dasgau gwahanol o fewn yr un wers ond hefyd oherwydd bod nifer o elfennau i bob tasg. Rydw i wedi sicrhau profiad dysgu cyfunol. Wrth lwyddo i roi pwyslais clir ar yr elfen o lythrennedd yn y wers, rydw i wedi cynnal gwers drawsgwricwlaidd. 

Wrth ystyried y defnydd o lythrennedd yn y wers, rydw i wedi dangos arfer effeithiol gan sicrhau amrywiaeth o dasgau a chadarnhau bod y disgyblion yn defnyddio sgiliau gwahanol megis ymateb i farn eraill, amddiffyn eu dadl ar lafar, cyfiawnhau ac ymhelaethu wrth ysgrifennu, a defnyddio termau technolegol sydd yn mynd â’r pwnc a ffocws y wers. 

Er bod ffocws clir wedi bod ar ddatblygu sgiliau ysgrifennu a llafaredd y disgyblion yn y wers, does dim pwyslais wedi bod ar ddarllen. Er hyn, rhaid cydnabod, nad ydy hi’n bosib rhoi ffocws ar bob elfen o lythrennedd ym mhob gwers. Ond wers nesaf, bydd rhaid ystyried sut gallaf blethu’r elfen o ddarllen mewn i’r wers. Oherwydd hyn, rydw i wedi penderfynu cynllunio gwers ar y Shabbat, prif dasg y wers yma yw darllen a defnyddio ffynonellau rydw i wedi casglu ac ysgrifennu a gofyn i’r disgyblion darllen y wybodaeth i gyd a chrynhoi’r wybodaeth. Mi fydd hyn yn waith grŵp felly yn ymarfer eu sgiliau llafaredd, gwrando yn ogystal â gwaith grŵp. 

Wrth ddarllen fy nodiadau mentor yn fy nyddlyfr, elfen arall o fy arfer effeithiol yw rhoi digon o gyfleoedd i’r disgyblion cyfrannu at y wers, yn enwedig wrth ymateb yn gadarnhaol i syniadau newydd a safbwyntiau gwahanol. Mae hyn yn cysylltu â nodyn nesaf fy mentor o sicrhau a dewis amrediad o ddisgyblion i ateb cwestiynau a chyfrannu at y wers. Yn enwedig sicrhau bod y disgyblion yn ehangu neu’n esbonio’u hatebion.

	Meysydd ar gyfer fy Natblygiad

Targedau Personol ar gyfer Cynnydd

	 
Y meysydd ar gyfer fy natblygiad yw cadw gwella fy sgiliau disgyblaeth gan ffocysu ar darddu lefel isel. Mi fyddaf yn ymchwilio mewn i’r topig ac mi fydd tystiolaeth am hyn ar y pasbort/PDP. Ond i grynhoi fy narganfyddiadau, rydw i wedi penderfynu gweithredu’r hyn rydw i wedi darganfod yn yr ystafell. Ar ôl ymchwilio, byddaf yn symud o gwmpas yr ystafell yn dactegol felly sefyll yn agos at ddisgyblion sydd yn tueddu fod yn siaradus neu yn dueddol o beidio cwblhau’u gwaith. Techneg arall rydw i wedi darganfod yw defnyddio tasg cloch neu ‘bell-task’, felly bod y disgyblion ar dasg yn syth. Rydw i’n teimlo’n hyderus wrth weithredu’r awgrym cyntaf. Ond efo’r ail awgrym, bydd rhaid treialu i weld sut mae’r disgyblion yn ymateb. 

I grynhoi, fy nhargedau personol ar gyfer datblygiad yw gweithredu elfen darllen i’r wers nesaf, fel bod y disgyblion yn gallu gweithio ar eu sgiliau darllen o fewn eu gwersi Addysg Grefyddol. 
Fy ail darged yw gweithredu’r strategaethau disgyblaeth, felly i weithredu tasg cloch ac i gerdded o gwmpas yr ystafell ddosbarth yn strategol i geisio lleihau a stopio tarddu lefel isel yn fy ngwersi. 

